# Izglītības un vadības fakultātes

# Pedagoģijas un pedagoģiskās psiholoģijas katedras

**DOCENTS**

**Galvenie uzdevumi un pienākumi**

21. Docenta galvenais uzdevums ir sekmēt studiju un pētniecības darba brīvību, veicināt atklātumu Daugavpils Universitātes (turpmāk DU) pārvaldē un tās lietu kārtošanā. Docenta amata pienākumi jāpilda tā, lai DU spētu īstenot savus stratēģiskos attīstības uzdevumus un sasniegt izvirzītos mērķus.

2. Docenta galvenie pienākumi ir:

2.1. veikt pētniecības darbu zinātnes apakšnozarē, kas atbilst docenta amata nosaukumam;

2.2. lasīt lekcijas, vadīt studiju nodarbības, organizēt eksāmenus un pārbaudījumus savā studiju programmā (kursā, nozarē):

2.2.1. MākZ3476: Mākslas psiholoģija (2 KP);

2.2.2. PsihP056: Psiholoģija skolotājiem (4 KP);

2.2.3. Psih1016: Saskarsmes psiholoģija [mākslas menedžments] (2 KP);

2.2.4. Psih1030: Saskarsmes psiholoģija (1 KP);

2.2.5. Psih3015: Saskarsmes psiholoģija [PBSP Mūzika] (2 KP)

2.2.6. Psih4003: Tēla psiholoģija (1 KP);

2.2.7. IzglP061: Studiju darbs (1 KP);

2.2.8. Izgl1001: 1. studiju darbs (1 KP);

2.2.9. Izgl2001: 1. studiju darbs (1 KP);

2.2.10. Izgl2003: 2. studiju darbs (1 KP);

2.2.11. Izgl2009: Studiju darbs II (1 KP);

2.2.12. SpoZP013: Studiju darbs III (1 KP).

2.2.13. IzglP018: Kvalifikācijas darbs (8 KP);

2.2.14. Izgl4031: Bakalaura darba izstrāde I (2 KP);

2.2.15. PedaI020: Bakalaura darba izstrāde II (6 KP);

2.2.16. IzglP036: Bakalaura darba izstrāde I (2 KP);

2.2.17. PedaP453: Bakalaura darbs (12 KP);

2.2.18. Psih6057: Maģistra darba izstrāde I (4 KP);

2.2.19. PsihN001: Maģistra darbs (20 KP).

2.3. kalendārā gada laikā publicēt/apstiprināt publicēšanai vismaz 1 rakstu zinātniskajā izdevumā, kas indeksēts Web of Science un/vai SCOPUS datu bāzēs ar ietekmes faktoru zem/virs vidējā nozarē;

2.4. piedalīties dažāda līmeņa zinātnisko projektu vai līgumdarbu ar komersantiem sagatavošanā, iesniegšanā vai īstenošanā;

2.5. kalendārā gada laikā piedalīties ar referātu (mutiska prezentācija vai stenda referāts) vismaz vienā starptautiskajā zinātniskajā konferencē/kongresā, publicējot tēzes;

2.6. sekot attiecīgās zinātnes nozares/apakšnozares attīstībai, novitātēm un mūsdienu tendencēm, integrēt tās studiju procesā, nodrošinot zinātnes un studiju mijiedarbību;

2.7. veicināt starptautisko sadarbību zinātnē, nodrošinot DU starptautisku atpazīstamību (ārvalstu zinātnieku iesaiste DU darbībā, vieslekcijas, meistarklases u.t.t. ārvalstīs, iesaistīšanās starptautiskos projektos, ekspertīzē, zinātniskajās organizācijās un tml.);

2.8. piedalīties/organizēt zinātnes komunikācijas pasākumus, pārstāvot DU;

2.9. ievērot akadēmiska godīguma, kā arī citus Daugavpils Universitātes darbinieku un studējošo ētikas kodeksa pamatprincipus un rīcības vadlīnijas, veicinot godprātīgu un atbildīgu attieksmi pret studiju procesu, zinātnisko darbību, objektivitāti, atbildību, savstarpēju cieņu un uzticēšanos, izslēdzot maldināšanu un krāpšanos.

**Amata pienākumu veikšanai nepieciešamā izglītība, zināšanas un prasmes**

1. Docenta amatā var ievēlēt personu, kurai ir zinātniskais doktora grāds (Ph.D.) Sociālās zinātnes – psiholoģijas zinātnes nozarē (līdz 2018. gada 23. janvārim doktora grāds Psiholoģijas zinātnes nozarē) Pedagoģiskās psiholoģijas apakšnozarē.

2. Ievērojot nepieciešamību studējošajiem apgūt praktiskās iemaņas un zināšanas, profesionālo studiju profila priekšmetos docenta amatā ar augstāko izglītību, bet ar pasniedzamajam priekšmetam atbilstošu vismaz 7 gadu praktiskā darba stāžu, var ievēlēt akadēmisko personālu bez zinātniskā grāda.

3. Latvijas Zinātnes padomes eksperta tiesības ir piešķirtas šādās zinātņu nozarēs: Sociālās zinātnes - izglītības zinātnes, Sociālās zinātnes - psiholoģijas zinātne.

4. Angļu valodas prasme B2 līmenī.